Fëmijët e saj

"Fëmijët e saj" është një film shqiptar me metrazh të shkurtër, prodhimi i Kinostudios “Shqipëria e Re” në vitin 1957.  Regjia dhe skenari janë  të Hysen Hakanit dhe muzika nga Tish Daija. Premiera e filmit është shfaqur më 22 shkurt 1958, Tiranë. Filmi është paraqitur si punë diplome në Shkollën e Lartë të Arteve në Pragë. Akademia e Pragës siguroi dhe mjetet shtesë të nevojshme për xhirimin e filmit: një aparat xhirimi sinkron, një magnetofon, një girafë për inçizime nga larg dhe nga sipër, metrazhin e nevojshëm të negativit, të pozitivit dhe fonogramës, prozhketorë me fuqi të ndryshme etj.

Shfaqet:  

 Festivali i 7-të i Filmit Artistik Shqiptar / Retrospektivë / 1987;
 Festivali i 10-të i Filmit Artistik dhe të Animuar Shqiptar / Retrospektivë / 1995

 Përmbajtja e filmit 
Vitet ’50. Ngjarjet zhvillohen në një fshat të thellë malor, ku një qen i tërbuar kafshon djalin e Fatimes. Doktori i fshatit e këshillon Fatimenë të vrapojë në qytet për t’i bërë tetanosin, por ajo e çon fëmijën te hallë Remja, një grua që shëron duke përdorur magjinë. Sëmundja e djalit të vogël përparon dhe ai vdes.
parapamje|297x297px|Fëmijët e saj - (1957). Marie Logoreci (Artiste e Popullit) në rolin kryesor të filmit.

 Aktorë 
 Marie Logoreci - Fatimja
 Xhemal Berisha - Petriti
 Naim Frashëri - Mësuesi
 Loro Kovaçi - Beqiri
 Bejtulla Turkeshi - Hallë Remja
 Esma Agolli - Nusja
 Pjetër Gjoka - Doktori
 Vangjeli Pikuli - Infermierja
 Marika Kallamata - Fshatare
 Skënder Sela - djali i vogël
 Gjyle Sela - nëna

 Lidhje të jashtme 
Shiko filmin

 Referime 
Kategoria:Filma shqip
Kategoria:Filma 1957
Kategoria:Filma nga Kinostudio Shqipëria e Re